CELEX: 62018CN0060
Language: sk
Date: 2018-01-31 00:00:00
Title: Vec C-60/18: Návrh na začatie prejudiciálneho konania, ktorý podal Tallinna Ringkonnakohus (Estónsko) 31. januára 2018 – AS Tallinna Vesi/Keskkonnaamet

23.4.2018   
            
            
               SK
            
            
               Úradný vestník Európskej únie
            
            
               C 142/32
            
         Návrh na začatie prejudiciálneho konania, ktorý podal Tallinna Ringkonnakohus (Estónsko) 31. januára 2018 – AS Tallinna Vesi/Keskkonnaamet
   (Vec C-60/18)
   (2018/C 142/42)
   Jazyk konania: estónčina
   
      Vnútroštátny súd, ktorý podal návrh na začatie prejudiciálneho konania
   
   Tallinna Ringkonnakohus
   
      Účastníci konania pred vnútroštátnym súdom
   
   
      Žalobkyňa: AS Tallinna Vesi
   
      Žalovaný: Keskkonnaamet
   
      Ďalší účastník konania: Keskkonnaministeerium
   
      Prejudiciálne otázky
   
   
               1.
            
            
               Má sa článok 6 ods. 4 smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (1) vykladať v tom zmysle, že s týmto ustanovením je v súlade vnútroštátny právny akt, ktorý stanovuje, že ak na úrovni Únie vo vzťahu k určitému druhu odpadov nie sú stanovené kritériá stavu konca odpadu, závisí stav, keď odpad prestáva byť odpadom, od toho, či sa na konkrétny druh odpadov vzťahujú kritériá stanovené všeobecne záväzným vnútroštátnym právnym aktom?
            
         
               2.
            
            
               Priznáva článok 6 ods. 4 smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc v prípade, že na úrovni Únie vo vzťahu k určitému druhu odpadov nie sú stanovené kritériá stavu konca odpadu, držiteľovi odpadu právo požiadať príslušný úrad alebo súd členského štátu o určenie stavu konca odpadu v súlade s platnou judikatúrou Súdneho dvora Európskej únie bez ohľadu na to, či sa na konkrétny druh odpadov vzťahujú kritériá stanovené všeobecne záväzným vnútroštátnym právnym aktom?
            
         
      (1)  Ú. v. EÚ L 312, 2008, s. 3.